PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১০ ডিসেম্বর, ২০২০
ভারতে করোনা পরীক্ষা তাৎপর্যপূর্ণভাবে বৃদ্ধি পেয়েছে; সব মিলিয়ে পরীক্ষার সংখ্যা ১৫ কোটি ছাড়িয়েছে
বিশ্বজুড়ে মহামারীর বিরুদ্ধে লড়াইয়ে ভারত ফের আরো একবার উল্লেখযোগ্য মাইল ফলক স্পর্শ করেছে। দেশে সব মিলিয়ে পরীক্ষার সংখ্যা ১৫ কোটি ছাড়িয়েছে। গত ২৪ ঘন্টায় ৯,২২,৯৫৯টি নমুনা পরীক্ষা করা হয়েছে। এই নিয়ে ভারতে মোট পরীক্ষার সংখ্যা দাঁড়িয়েছে ১৫,০৭,৫৯,৭২৬। মাত্র গত ১০ দিনেই ১ কোটি পরীক্ষা চালানো হয়েছে। ব্যাপক হারে এবং সুস্থায়ী ভিত্তিতে পরীক্ষা চালানোর ফলে করোনায় ইতিবাচক হার উল্লেখযোগ্যভাবে কমে এসেছে। আরও একটি উল্লেখযোগ্য সাফল্য হলো ভারতে এই নিয়ে টানা ১১ দিন দৈনিক সংক্রমণের সংখ্যা ৪০,০০০-এর নীচে রয়েছে। গত ২৪ ঘন্টায় দেশে মাত্র ৩১,৫২১ জন করোনা সংক্রমিত হয়েছেন। ভারতে এই একই সময় নতুন করে সুস্থ হয়ে উঠেছেন ৩৭,৭২৫ জন। বর্তমানে ভারতে সক্রিয় রোগীর সংখ্যা ৩,৭২,২৯৩। অর্থাৎ দেশে মোট সক্রিয় রোগীর হার কমে দাঁড়িয়েছে ৩.৮১ শতাংশে। আজ পর্যন্ত মোট সুস্থ হয়ে উঠেছেন ৯২,৫৩,৩০৬ জন। আরোগ্যের হার বেড়ে দাঁড়িয়েছে ৯৪.৭৪ শতাংশে। আরোগ্য রোগী এবং সক্রিয় রোগীর মধ্যে পার্থক্য ক্রমশই বেড়ে বর্তমানে দাঁড়িয়েছে ৮,৮৮১,০১৩ জনে। ১০টি রাজ্য/কেন্দ্রশাসিত অঞ্চলে নতুন করে আরোগ্যের হার ৭৭.৩০ শতাংশ। মহারাষ্ট্রে কোভিড থেকে একদিনে সুস্থ হয়ে উঠেছেন ৫,০৫১ জন। কেরালায় ৪,৬৪৭ এবং দিল্লিতে ৪,১৭৭ জন সুস্থ হয়ে উঠেছেন। ১০টি রাজ্য/কেন্দ্রশাসিত অঞ্চলে নতুন করে সংক্রণের হার ৭৪.৬৫ শতাংশ। মহারাষ্ট্রে গত ২৪ ঘন্টায় সংক্রমিত হয়েছেন ৪,৯৮১ জন। কেরালায় ৪,৮৭৫ জন নতুন তরে সংক্রমিত হয়েছেন। পশ্চিমবঙ্গে গতকাল ২,৯৫৬ জন নতুন করে সংক্রমিত হয়েছেন। গত ২৪ ঘন্টায় ১০টি রাজ্য/কেন্দ্রশাসিত অঞ্চলে ৪১২ জনের মৃত্যু হয়েছে। মহারাষ্ট্রে আরও ৭৫ জনের মৃত্যু হয়েছে। দিল্লিতে ৫০ জনের মৃত্যু হয়েছে। গত ৫ দিনে দৈনিক মৃত্যুর সংখ্যা ৫০০-র নীচে রয়েছে।
নতুন সংসদ ভবনের শিলান্যাস করলেন প্রধানমন্ত্রী
প্রধানমন্ত্রী শ্রী নরেন্দ্র মোদী আজ নতুন সংসদ ভবনের শিলান্যাস করেছেন। নতুন এই ভবনটি আত্মনির্ভর ভারতের এক অনুপম নিদর্শন হয়ে উঠতে চলেছে। স্বাধীনতার পর প্রথমবার জনগণেরত সংসদ ভবন নির্মাণে এটি একটি অবিস্মরণীয় সুযোগ হয়ে উঠতে চলেছে। এই উপলক্ষে প্রধানমন্ত্রী বলেন, ভারত যখন স্বাধীনতার ৭৫ বর্ষ উদযাপন করবে, তখন আমাদের নতুন সংসদ ভবন দেখার তাৎপর্যই স্বতন্ত্র হয়ে উঠবে
নতুন সংসদ ভবনের শিলান্যাস অনুষ্ঠানে প্রধানমন্ত্রীর ভাষণের মূল অংশ
ষষ্ঠ ভারত আন্তর্জাতিক বিজ্ঞান মহোৎসব ২০২০-র অঙ্গ হিসাবে ডাঃ হর্ষবর্ধন আইসিএমআর – জব্বলপুরের ন্যাশনাল ইন্সটিটিউট অফ রিসার্চ ইন ট্রাইবাল হেলথ প্রতিষ্ঠানের কার্টেন রাইজার অনুষ্ঠানে ভার্চ্যুয়াল পদ্ধতিতে ভাষণ দিয়েছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন ষষ্ঠ ভারত আন্তর্জাতিক বিজ্ঞান মহোৎসব ২০২০-র অঙ্গ হিসাবে আইসিএমআর – জব্বলপুরের ন্যাশনাল ইন্সটিটিউট অফ রিসার্চ ইন ট্রাইবাল হেলথ প্রতিষ্ঠানের কার্টেন রাইজার অনুষ্ঠানে ভার্চ্যুয়াল পদ্ধতিতে ভাষণ দিয়েছেন। এবারের বিজ্ঞান মহোৎসব যৌথভাবে আয়োজন করছে আইসিএমআর, বিজ্ঞান ও প্রযুক্তি দপ্তর, ভূ-বিজ্ঞান মন্ত্রক, জৈব প্রযুক্তি দপ্তর এবং বিজনোনা ভারতী।
জিএসটি ক্ষতি পূরণ বাবদ ঘাটতি মেটাতে উপুর্যপরী ব্যাঙ্ক ঋণ হিসাবে রাজ্যগুলিকে ষষ্ঠ কিস্তিতে ৬ হাজার টাকা মঞ্জুর করা হয়েছে
কেন্দ্রীয় অর্থ মন্ত্রক জিএসটি ক্ষতি পূরণ বাবদ ঘাটতি মেটাতে উপুর্যপরী ব্যাঙ্ক ঋণ হিসাবে রাজ্যগুলিকে ষষ্ঠ কিস্তিতে ৬ হাজার টাকা মঞ্জুর করেছে। এর মধ্যে ২৩টি ইতিমধ্যেই ৫৫১৬ কোটি ৬০ লক্ষ টাকা দেওয়া হয়েছে। এছাড়াও, ৪৮৩ কোটি ৪০ লক্ষ টাকা বিধানসভা সহ ৩টি কেন্দ্রশাসিত অঞ্চল দিল্লি, জম্মু ও কাশ্মী এবং পন্ডিচেরীকে দেওয়া হয়েছে। বাকি, ৫টি রাজ্য অরুণাচল প্রদেশ, মণিপুর, মিজোরাম, নাগাল্যান্ড ও সিকিমে জিএসটি রূপায়ণ বাবদ রাজস্ব খাতে কোনও ঘাটতি নেই।
অর্থমন্ত্রী নভেম্বর পর্যন্ত ক্ষুদ্র ও মাঝারি সংস্থাগুলিকে ২১ হাজার কোটি টাকারও বেশি প্রাপ্য মিটিয়ে দেওয়ার প্রচেষ্টার প্রশংসা করেছেন
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন ক্ষুদ্র ও মাঝারি শিল্প সংস্থাগুলিকে বকেয়া মেটানো পরিস্থিতি পর্যালোচনা করেছেন এবং ছোট ও মাঝারি শিল্পোদ্যোগ মন্ত্রকের অসামান্য কাজকর্মের প্রশংসা করেছেন। উল্লেখ করা যেতে পারে, প্রধানমন্ত্রীর প্রস্তাব অনুযায়ী অর্থ মন্ত্রক গত মে মাসে আত্মনির্ভর ভারত প্যাকেজের কথা ঘোষণা করেন। এই ঘোষণা অনুযায়ী, ছোট ও মাঝারি শিল্প সংস্থাগুলির প্রাপ্য বকেয়া ৪৫ দিনের মধ্যে মিটিয়ে দেয়ার কথা বলা হয়। সেই অনুসারে, কেন্দ্রীয় রাষ্ট্রায়ত্ত সংস্থাগুলি সহ বিভিন্ন কেন্দ্রীয় সরকারি সংস্থা গত মে থেকে নভেম্বর পর্যন্ত ৭ মাসে ক্ষুদ্র ও মাঝারি শিল্প সংস্থাগুলিকে প্রদেয় বকেয়া হিসাবে ২১ হাজার কোটি টাকা মিটিয়ে দিয়েছে।
সমাজের শেষ প্রান্তে এক দায়িত্বসম্পন্ন ডিজিটাল পেমেন্টের জন্য ফিনটেক সলিউশন সম্পর্কিত যৌথ শিক্ষণ পদ্ধতির আদান-প্রদানে ভারত ও রাষ্ট্রসংঘের বেটার দ্যান ক্যাশ অ্যালায়েন্সের পক্ষ থেকে কর্মসূচি আয়োজন
কেন্দ্রীয় অর্থনৈতিক বিষয়ক দপ্তর বুধবার সমাজের শেষ প্রান্তে আর্থিক প্রযুক্তি পরিষেবা পৌঁছে দিতে ডিজিটাল পেমেন্টের দায়িত্ব বৃদ্ধি সম্পর্কে কর্মসূচির আয়োজন করে। কোভিড-১৯ এর সময় বিচক্ষণ ডিজিটাল পেমেন্টের ব্যাপারে আর্থিক প্রযুক্তি সম্পর্কিত পারস্পরিক শিক্ষণ পদ্ধতি অত্যন্ত কার্যকর ভূমিকা নিয়েছে। রাষ্ট্রসংঘের বেটার দ্যান ক্যাশ অ্যালায়েন্সের পক্ষ থেকে ভারতের সমস্ত রাজ্য ও কেন্দ্রশাসিত অঞ্চলগুলিকে নিয়ে এই কর্মসূচির আয়োজন করা হয়েছে।
কেন্দ্রীয় শিক্ষা মন্ত্রী আসন্ন কম্পিটিটিভ ও বোর্ড পরীক্ষাগুলি সম্পর্কে শিক্ষক-শিক্ষিকা, অভিভাবক ও পড়ুয়াদের সঙ্গে ভার্চ্যুয়াল পদ্ধতিতে মতবিনিময় করেছেন
কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ আসন্ন কম্পিটিটিভ ও বোর্ড পরীক্ষাগুলি সম্পর্কে শিক্ষক-শিক্ষিকা, অভিভাবক ও পড়ুয়াদের সঙ্গে ভার্চ্যুয়াল পদ্ধতিতে মতবিনিময় করেছেন। এক ঘন্টার এই মতবিনিময়ে কেন্দ্রীয় মন্ত্রী বিদ্যালয় পরীক্ষা, প্রবেশিকা পরীক্ষা ও অন্যান্য প্রতিযোগিতা পরীক্ষা সম্পর্কিত বিষয়ে ছাত্রছাত্রীদের বিভিন্ন উদ্বেগ ও প্রশ্নের জবাব দেন। তিনি ছাত্রছাত্রীদের পাশাপাশি, সংশ্লিষ্ট সকলকে পরীক্ষার সময় কোভিড সম্পর্কিত যাবতীয় নীতি-নির্দেশিকা ও সতর্কতামূলক ব্যবস্থা অনুসরণ করার আহ্বান জানান।
২০২১ – এর হজ যাত্রার জন্য আবেদনপত্র জমা দেওয়ার সময়সীমা বাড়িয়ে আগামী ১০ই জানুয়ারি করা হয়েছে
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি জানিয়েছেন, ২০২১ – এর হজ যাত্রার জন্য আবেদনপত্র জমা দেওয়ার সময়সীমা বাড়িয়ে আগামী ১০ই জানুয়ারি করা হয়েছে। শ্রী নাকভি আজ মুম্বাইয়ে হজ হাউসে ভারতীয় হজ কমিটির বৈঠকে পৌরহিত্য করার পর এক সাংবাদিক সম্মেলনে ভাষণ দিতে গিয়ে আরও জানান, এখনও পর্যন্ত ২০২১ এর হজের জন্য ৪০ হাজারেরও বেশি আবেদনপত্র জমা পড়েছে। ভারত ও সৌদি আরবে হজ পুণ্যার্থীদের সুস্বাস্থ্য ও সার্বিক কল্যাণে করোনা মহামারীর প্রেক্ষিতে দু’দেশের সরকার প্রয়োজনীয় যে সমস্ত নীতি-নির্দেশিকা জারি করেছে তা হজ প্রক্রিয়ার সময় অনুসরণ করে চলা হবে।
শ্রী থাওয়ার চাঁদ গেহলট মহারাষ্ট্রের লাটুরে ৮৭৯৭ জন দিব্যাঙ্গকে সহায়তা ও সহায়ক সরঞ্জাম দিতে এডিআইপি শিবিরের ই-উদ্বোধন করেছেন
কেন্দ্রীয় সামাজিক ন্যায় বিচার ও ক্ষমতায়ন মন্ত্রী শ্রী থাওয়ার চাঁদ গেহলট আজ ভিডিও কনফারেন্সের মাধ্যমে কেন্দ্রীয় সরকারের এডিআইপি কর্মসূচির আওতায় মহারাষ্ট্রের লাটুর জেলায় কয়েকজন দিব্যাঙ্গজনকে বিনামূল্যে সহায়ক সাজ-সরঞ্জাম বন্টনের জন্য এডিআইপি শিবিরের ই-উদ্বোধন করেছেন। তিনি বলেন, কোভিড-১৯ মহামারী পরিস্থিতিতে কেন্দ্রীয় সরকার ভিন্নভাবে সক্ষম ব্যক্তিদের সুবিধার্থে সমস্ত কর্মসূচির সুযোগ-সুবিধা যাতে কোনও রকম বাধাবিঘ্ন ছাড়াই পৌঁছে দেওয়া যায়, তার জন্য বিশেষ ব্যবস্থা গ্রহণ করেছে। তিনি আরও জানান, মন্ত্রকের পক্ষ থেকে এ ধরনের ৬৩৭টি বিশেষ শিবিরের আয়োজন করা হয়েছে। সারা ভারতে এ ধরনের আরও শিবির আয়োজনে মন্ত্রকের প্রচেষ্টা অব্যাহত রয়েছে।
প্রযুক্তিগত সহযোগিতার সম্ভাব্য দিক নিয়ে ভারত ও পর্তুগালের শিক্ষা প্রতিষ্ঠান ও শিল্প সংস্থার প্রতিনিধি সহ সরকারি পর্যায়ে আলাপ-আলোচনা
ভারত ও পর্তুগাল, জল, স্বাস্থ্য পরিষেবা, কৃষি প্রযুক্তি, বর্জ্য ব্যবস্থাপনা, জলবায়ুর সমাধান তথা তথ্য ও যোগাযোগ প্রযুক্তির মতো ক্ষেত্রে বিভিন্ন সামাজিক চ্যালেঞ্জগুলির সমাধান খুঁজে বের করতে পারস্পরিক সহযোগিতা গড়ে তোলার ব্যাপারে ঐকমত্যে পৌঁছতে এক উচ্চস্তরীয় প্রযুক্তি সম্পর্কিত পূর্ণাঙ্গ অধিবেশনের আয়োজন করে। এই অধিবেশনে প্রযুক্তিগত সহযোগিতার সম্ভাব্য দিক নিয়ে ভারত ও পর্তুগালের শিক্ষা প্রতিষ্ঠান ও শিল্প সংস্থার প্রতিনিধি সহ সরকারি পর্যায়ে আলাপ-আলোচনা করেন। আলোচনাসভায় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বক্তব্য রাখেন।
পিআইবি’র আঞ্চলিক কার্যালয় থেকে প্রাপ্ত তথ্য
· আসাম : রাজ্যে আরও ১৪৬ জনের সংক্রমিত হওয়ার খবর মেলায় আক্রান্তের সংখ্যা ২ লক্ষ ১৪ হাজার ছাড়িয়েছে। সুস্থতার হার বেড়ে হয়েছে ৯৭.৮৮ শতাংশ। সুস্পষ্টভাবে করোনায় আক্রান্তের হার ১.৬৫ শতাংশ।
· সিকিম : রাজ্যে আরও ২৪ জন করোনায় আক্রান্ত হওয়ায় সংক্রমিতের সংখ্যা বেড়ে হয়েছে ৫ হাজার ২৩৯। সুস্থ হয়েছেন ৪ হাজার ৬৬১ জন। বর্তমানে সুস্পষ্টভাবে করোনায় আক্রান্তের সংখ্যা ৩৬৮।
· কেরল : কোভিড মহামারী সত্ত্বেও ভোটদাতারা স্থানীয় স্বশাসিত সংস্থার নির্বাচনের দ্বিতীয় পর্যায়ে ৫টি জেলার ভোট গ্রহণ কেন্দ্রে ব্যাপক উৎসাহে ভোটারধিকার প্রয়োগের জন্য এসেছেন। এই ভোট গ্রহণ কেন্দ্রগুলিতে ভোটের হার ৭০ শতাংশ ছাড়িয়েছে। রাজ্যে বুধবার আরও ৪ হাজার ৭৭৫ জন করোনায় আক্রান্ত হয়েছেন। মৃত্যু হয়েছে ২ হাজার ৫০৭ জনের। বর্তমানে আক্রান্তের হার ৯.২৬।
· তামিলনাডু : রাজ্যে কোভিড-১৯ সংক্রমণ প্রতিরোধে গত মাস থেকে লকডাউন কার্যকর হওয়ার পর এই প্রথমবার বিদ্যুতের চাহিদা গত বছরের অক্টোবর মাসের তুলনায় এবার ৯ শতাংশ বেড়েছে। এদিকে রাজ্যে বুধবার আরও ১০ হাজার ৪৯১ জন সুস্থ হয়েছেন। মৃত্যু হয়েছে আরও ১৪ জনের। এর ফলে, মৃতের সংখ্যা বেড়ে হয়েছে ১১,৮৩৬। আক্রান্তের সংখ্যা ৭ লক্ষ ৯৪ হাজার ছাড়িয়েছে।
· কর্ণাটক : রাজ্যে বুধবার ২৭৯ জন করোনায় আক্রান্ত হয়েছেন। মৃত্যু হয়েছে ২০ জনের। এর ফলে, রাজ্যে আক্রান্তের সংখ্যা বেড়ে ৮ লক্ষ ৯৬ হাজার ছাড়িয়েছে। মৃত্যু হয়েছে ১১ হাজার ৯০০ জনের। সুস্থ হয়েছেন ৮ লক্ষ ৬১ হাজারেরও বেশি।
· অন্ধ্রপ্রদেশ : সরকারি নীতি-নির্দেশিকা অনুযায়ী, জেলাগুলিতে আধিকারিকরা কোভিড টিকাকরণের ব্যাপারে প্রস্তুত হচ্ছেন। সুষ্ঠুভাবে টিকাকরণের জন্য গ্রাম পঞ্চায়েত ও শহর এলাকায় কমিটি গঠন করা হয়েছে। এদিকে ইলুরুতে রহস্যজনক অসুখের প্রভাব ধীরে ধীরে কমে আসছে। প্রতিদিনই আক্রান্তের সংখ্যা কমছে। জেলা আধিকারিকরা রহস্যময় এই রোগের ব্যাপারে কেন্দ্রের রিপোর্টের অপেক্ষায় রয়েছেন।
· তেলেঙ্গানা : রাজ্যে গত ২৪ ঘন্টায় আরও ৬৪৩ জন আক্রান্ত ও ২ জনের মৃত্যু হয়েছে। এর ফলে, আক্রান্তের সংখ্যা বেড়ে ২ লক্ষ ৭৫ হাজার ছাড়িয়েছে। সুস্থ হয়েছেন ২ লক্ষ ৬৬ হাজার। মৃত্যু হয়েছে ১ হাজার ৪৮২ জনের। সুস্থতার হার বেড়ে হয়েছে ৯৬.৭৪ শতাংশ।
· মহারাষ্ট্র : রাজ্যের স্বাস্থ্য সচিব জানিয়েছেন, কো-উইন পোর্টালে ১৬ হাজারেরও বেশি ব্যক্তি কোভিড টিকার জন্য নাম নথিভুক্ত করেছেন। এদিকে রাজ্যে কোভিড টিকা সংরক্ষণের জন্য ৩ হাজার ১৩৫টি হিমঘর খোলা হয়েছে।
· গুজরাট : রাজ্যে দীপাবলী উৎসব পরবর্তী সময়ে কোভিড-১৯ সংক্রমণের ঘটনা বৃদ্ধি পেলেও এখন ধীরে ধীরে সংক্রমণ কমে আসছে। রাজ্যে গত ২৪ ঘন্টায় আক্রান্তের সংখ্যা ১ হাজার ৪০০-র নীচে নেমে এসেছে। বর্তমানে সুস্পষ্টভাবে করোনায় আক্রান্তের সংখ্যা ১৪ হাজার ২৭।
· রাজস্থান : রাজ্যে বুধবার আরও ১৭ জনের মৃত্যু হওয়ায় করোনাজনিত কারণে মৃতের সংখ্যা বেড়ে ২ হাজার ৮৪৫ হয়েছে। আক্রান্তের সংখ্যা ২ লক্ষ ৮৫ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ১৯ হাজার ৭৯২।
· মধ্যপ্রদেশ : রাজ্যে বুধবার আরও ১ হাজার ২৭২ জন সংক্রমিত হওয়ায় আক্রান্তের সংখ্যা ২ লক্ষ ১৮ হাজার ছাড়িয়েছে। রাজ্যে গত ২৪ ঘন্টায় আরও ৮ জনের মৃত্যু হওয়ায় করোনাজনিত কারণে মৃতের সংখ্যা বেড়ে ৩ হাজার ৩৬৬ হয়েছে। সুস্পষ্টভাবে করোনায় আক্রান্তের সংখ্যা ১৩ হাজার ২২১।